23/09/2021 | Administración LocalMunicipal
Santiago de Compostela
Secretaría Xeral
Acordo da sesión ordinaria do 13.9.21 da Xunta de Goberno Local do Concello de Santiago de Compostela relativo á delegación de competencias de dita Xunta de Goberno na concelleira delegada de Deportes e Benestar Animal

ANUNCIO A Xunta de Goberno Local do Concello de Santiago de Compostela, na sesión ordinaria celebrada o 13 de setembro de 2021, adoptou o seguinte acordo: 7.–Delegación de competencias da Xunta de Goberno Local na Concellería Delegada de Deportes e Benestar Animal. A proposta é do seguinte teor literal: “ANTECEDENTES O Concello de Santiago de Compostela é titular dun gran número de instalacións deportivas que son utilizadas, á súa vez, por un elevado número de asociacións e clubs deportivos. En virtude da delegación de competencias da Alcaldía (decreto do 17 de xuño de 2019), compételle á Concellería Delegada de Deportes e Benestar Animal xestionar as solicitudes de uso das instalacións deportivas municipais. CONSIDERACIÓNS Ao abeiro do establecido no artigo 127.2 da Lei 7/1985, do 2 de abril, reguladora das bases do réxime local, e co fin de axilizar a resolución dos procedementos de autorización de uso de instalacións deportivas, xúlgase conveniente que a Xunta de Goberno Local delegue a súa competencia para outorgar este tipo de autorizacións na Concellería Delegada de Deportes e Benestar Animal. PROPOSTA Á vista de canto antecede, proponse á Xunta de Goberno Local, que adopte os seguintes acordos: Primeiro. –Delegar na concelleira delegada de Deportes e Benestar Animal, no ámbito da súa área de actividade e responsabilidade, a competencia establecida na Disposición Adicional 2.ª da Lei 9/2017, do 8 de novembro, de contratos do Sector Público para autorizar, cunha duración non superior a un ano, o aproveitamento especial ou o uso privativo con instalacións desmontables ou bens mobles das instalacións deportivas municipais que sexan bens de dominio público local. A delegación comprende a facultade para resolver os recursos de reposición contra os actos ditados polo órgano delegado. Esta delegación terá efectos desde a data de adopción do acordo. Segundo. –Publicar este acordo no Boletín Oficial da Provincia e dar conta ao Pleno da Corporación na primeira sesión que teña lugar.” A Xunta de Goberno Local acorda: Primeiro. –Delegar na concelleira delegada de Deportes e Benestar Animal, no ámbito da súa área de actividade e responsabilidade, a competencia establecida na Disposición Adicional 2.ª da Lei 9/2017, do 8 de novembro, de contratos do Sector Público para autorizar, cunha duración non superior a un ano, o aproveitamento especial ou o uso privativo con instalacións desmontables ou bens mobles das instalacións deportivas municipais que sexan bens de dominio público local. A delegación comprende a facultade para resolver os recursos de reposición contra os actos ditados polo órgano delegado. Esta delegación terá efectos desde a data de adopción do acordo. Segundo. –Publicar este acordo no Boletín Oficial da Provincia e dar conta ao Pleno da Corporación na primeira sesión que teña lugar. Santiago de Compostela, 14 de setembro de 2021. O ALCALDE ASDO.: X. ANTONIO SÁNCHEZ BUGALLO